Oscar 2023 | Natu Natu | Lauren Gottlieb | অস্কার মঞ্চে ‘নাটু নাটু’ গানে নাচবেন না রামচরণ-জুনিয়র এনটিআর,পরিবর্তে কে নাচবে জেনে নিন!

লস এঞ্জেলেস: ‘আরআরআর’ (RRR) ছবি অভিনেতা জুনিয়র এনটিআর (Junior NTR) আগেই জানিয়েছিলেন যে তিনি এবং এই ছবির সহ-অভিনেতা রামচরণ (Rmcharan) অস্কারের মঞ্চে (Oscar Award) নাটক গানের সঙ্গে নাচবেন না।ছবির জনপ্রিয় এই অভিনেতা জুটির বদলে ‘নাটু নাটু’ (Natu Natu)) গানের সঙ্গে নাচবেন মার্কিন অভিনেতা-নৃত্যশিল্পী লরেন গোতলিয়েব (American Actor-Dancer Lauren Gottlieb)। ‘ঝলক দিখলা জা  সিজন ৬’ এ অংশগ্রহণকারী লরেন এসএস রাজামৌলি পরিচালিত এই ছবির ‘নাটু নাটু’ গানের সঙ্গে অস্কারের মঞ্চে স্টেপ মেলাবেন। এছাড়াও গানটির গায়ক রাহুল শিপ্লিগঞ্জ এবং কাল ভৈরবও (Rahul Sipligunj and Kaal Bhairav) লাইভ পারফর্ম করবেন।
আগামী ১২ই মার্চ ৯৫ তম অ্যাকাডেমি অ্যাওয়ার্ড হতে চলেছে লস এঞ্জেলেসের ডলবি থিয়েটারে। অস্কারের মঞ্চে ‘নাটু নাটু’ গানের সঙ্গে নাচছেন না রামচরণ এবং জুনিয়র এনটিআর। রেড কার্পেটে হাঁটা প্রসঙ্গে জুনিয়র এনটিআর বলেছিলেন, ‘অভিনেতা হিসেবে নয় আমি একজন ভারতীয় হিসেবে হাঁটবো’।প্রসঙ্গত,এবারের অস্কারমঞ্চে সঞ্চালিকা হিসেবে উপস্থিত থাকবেন বলিউড অভিনেত্রী দীপিকা পাড়ুকোন।

আরোও পড়ুন: Oscar 2023 | কোথায় কখন দেখবেন অস্কার? রইল ভারতের দিনক্ষণ নির্দেশিকা

এর আগে ‘আরআরআর’ ছবিটি ইতিমধ্যেই ইতিহাস তৈরি করেছে। ‘বেস্ট অরিজিনাল সং’ বিভাগে ‘নাটু নাটু’ গানটি আমেরিকায় ‘গোল্ডেন গ্লোব’ পুরস্কার জিতে নিয়েছে। কিছুদিন আগেই টেলার সুইফ্ট-লেডি গাগাদের হারিয়ে ‘নাটু নাটু’  গোল্ডেন গ্লোব জিতে নিয়েছে। বিশ্বমঞ্চে ইতিমধ্যেই এই ভারতীয় ছবি উদাহরণ শুরু করে দিয়েছে। দুজন রিয়েল লাইফ হিরো কোমারাম ভীম ও অল্লুরি সীতারামা রাজুর জীবনের উপর ভিত্তি করে তৈরি করা হয়েছে এই ‘আরআরআর’ ছবিটি। ইতিমধ্যেই আন্তর্জাতিক দর্শকদের হৃদয় জয় করে নিয়েছে এই ভারতীয় ছবি।

প্রসঙ্গত, ‘নাটু নাটু’ গানের সঙ্গে অস্কারের মঞ্চে যে তারকাকে দেখা যাবে সেই লরেন গোতলিয়েব (Lauren Gottlieb) অতীতে ‘এবিসিডি: এনিবডি ক্যান ডান্স’ শীর্ষক ভারতীয় ছবিতে অভিনয় করেছিলেন। ছবিটি পরিচালনা করেছিলেন রেমো ডিসুজা। অস্কারমঞ্চে নৃত্যশিল্পী হিসেবে আগামী উপস্থিতির কথা নিজেই শেয়ার করেছেন সোশ্যাল মিডিয়ার মারফত লরেন নিজে। সঙ্গে লস এঞ্জেলেসে হলিউডের সাইনবোর্ড ব্যাকগ্রাউন্ডে দাঁড়িয়ে নিজের ছবি পোস্ট করেছেন লরেন। যেখানে তিনি লিখেছেন বিশেষ খবর আমি ‘নাটু নাটু’ গানের সঙ্গে অস্কারের মঞ্চে পারফর্ম করছি। বিশ্বের অন্যতম সম্মানিত মঞ্চে ভারতের প্রতিনিধিত্ব করতে পেরে নিজেকে আমি যথেষ্ট ধন্য মনে করছি। আমার জন্য আপনারা শুভকামনা আশা করুন।’
‘নাটু নাটু’ গানটি সেরা গানের তালিকায় এবারের অস্কারের জন্য মনোনীত হয়েছে।